പ്ലേ സ്കൂള് നടത്തിപ്പുകാരിയായ ഭാര്യ കുറ്റപ്പെടുത്തുന്നത് പതിവായതോടെ വാടക വണ്ടി രണ്ടരലക്ഷം മുടക്കി പൊലീസ് ജീപ്പാക്കി യൂ ട്യൂബിലൂടെ അസി. കമ്മിഷണര് റാങ്കിലുള്ള ഓഫീസറുടെ ഡ്രസ് കോഡ് മനസിലാക്കി കാക്കിയൂണിഫോം റെഡിയാക്കി! ഗ്രൂപ്പ് വണ് ഓഫീസറായി അസി.കമ്മിഷണര് റാങ്കില് നിയമനം ലഭിച്ചെന്ന് ഭാര്യയോട് വീമ്ബിളക്കി തട്ടിപ്പ് നടത്തിയത് പത്ത് മാസകാലത്തോളം: ഫോണില് സിവില് വേഷത്തില് രാഷ്ട്രീയ പ്രമുഖരടക്കമുള്ളവരുമായുള്ള ചിത്രങ്ങള്.. കട്ടപ്പന എസ് പി തമിഴ്നാട് പൊലീസ് അസി. കമ്മിഷണറെ പൊക്കിയത് ഇങ്ങനെ.... കഴിഞ്ഞ ഒരു വര്ഷമായി തമിഴ്നാട്ടിനകത്തും പുറത്തും പൊലീസ് അസി. കമ്മിഷണര് ചമഞ്ഞ് വിലസിയ തട്ടിപ്പ് വീരനെ കുടുക്കി കേരള പൊലീസ്. ചെന്നൈ കുളത്തൂര് ജീവനഗര് സ്വദേശി വിജയന് 41 പിടിക്കപ്പെട്ടതോടെ പൊലീസ് ചമഞ്ഞ് ഇയാള് നടത്തിയ കൂടുതല് തട്ടിപ്പുകള് പുറത്തായി. മുഖ്യമന്ത്രി പിണറായി വിജയന്, തെലുങ്കുദേശം പാര്ട്ടി നേതാവും ആന്ധ്രാപ്രദേശ് മുന്മുഖ്യമന്ത്രിയുമായ ചന്ദ്രബാബു നായിഡു, മുന് പുതുച്ചേരി ലഫ്. ഗവര്ണര് കിരണ് ബേദി എന്നിവരുള്പ്പെടെ പ്രമുഖ രാഷ്ട്രീയ നേതാക്കള്ക്കൊപ്പമുള്ള ചിത്രങ്ങളും വീഡിയോകളും വിജയന്റെ ഫോണുകളില് നിന്ന് പൊലീസ് കണ്ടെത്തി. ഇതെല്ലാം ഒറിജിനലാണോ അതോ മോര്ഫ് ചെയ്തതാണോയെന്നത് സംബന്ധിച്ച് തമിഴ്നാട് പൊലീസ് വിശദമായ അന്വേഷണം തുടങ്ങിയിട്ടുണ്ട്. ഉന്നത പൊലീസ് ഉദ്യോഗസ്ഥരുമൊത്തുള്ള ചിത്രങ്ങളും ഇയാളുടെ ഫോണുകളില് നിന്ന് പൊലീസിന് ലഭിച്ചിട്ടുണ്ട്. ലോറിക്കച്ചവടവും ഇടക്ക് ടൂറിസ്റ്റ് ഗൈഡുമായി നടന്നിരുന്ന വിജയന് പ്ലേ സ്കൂള് അദ്ധ്യാപികയായ ഭാര്യയെ സന്തോഷിപ്പിക്കാനാണ് അസിസ്റ്റന്റ് കമീഷണറായി വേഷംകെട്ടിയതെന്നാണ് പൊലീസീനോട് പറഞ്ഞത്. കട്ടപ്പനയിലെത്തി ഡിവൈ.എസ്പിയെ കണ്ട് സല്യൂട്ട് കൊടുത്തതോടെ കള്ളി പൊളിഞ്ഞത്. ഒരേ റാങ്കിലെ ഉദ്യോഗസ്ഥന് സല്യൂട്ട് നല്കിയതും പുത്തന് യൂണിഫോമും സംശയത്തിനിടയാക്കി. വിജയന് വന്ന വാഹനത്തിന്റെ നമ്ബര് പരിശോധിച്ചപ്പോള് അത് തമിഴ്നാട് പൊലീസിന്റെ ഔദ്യോഗിക വാഹനപ്പട്ടികയില് കാണാത്തതും വിജയനെ കുടുക്കി. ചരക്കുലോറി ട്രാന്സ്പോര്ട്ട് ബിസിനസ് നടത്തിയിരുന്ന വിജയന് കൊവിഡും ലോക് ഡൗണ് നിയന്ത്രണങ്ങളും ആരംഭിച്ചതോടെ ബിസിനസില് പൊട്ടലുണ്ടായി. ഓട്ടം നിലച്ചതോടെ ലോറികള് കട്ടപ്പുറത്തായി. വാഹനങ്ങള് ഓടാതെ കിടന്ന് നശിക്കുകയും ബാങ്ക് വായ്പകള് അടച്ചുതീര്ക്കാനാകാത്ത അവസ്ഥയും വന്നു.സാമ്ബത്തിക ബാദ്ധ്യതയാല് നട്ടം തിരിഞ്ഞ ഇയാള്, ഒരുപണിയുമില്ലാതെ കുറേ നാള് വീട്ടിലിരുന്നു. വരുമാനമില്ലാത്ത ഇയാളെ പ്ലേ സ്കൂള് നടത്തിപ്പുകാരിയായ ഭാര്യ കുറ്റപ്പെടുത്തുന്നത് പതിവായി. ഇത് സഹിക്കാനാകാതെയാണ് വ്യാജപൊലീസ് വേഷം കെട്ടാന് തയ്യാറായതെന്ന് വിജയന് ചോദ്യം ചെയ്യലില് വെളിപ്പെടുത്തി. കഴിഞ്ഞ വര്ഷം പെട്ടെന്നൊരു ദിവസം പൊലീസില് ഗ്രൂപ്പ് വണ് ഓഫീസറായി അസി.കമ്മിഷണര് റാങ്കില് നിയമനം ലഭിച്ചെന്ന് ഇയാള് ഭാര്യയോട് അവകാശപ്പെടുകയായിരുന്നു. ഐ.ഡി കാര്ഡും യൂണിഫോമും പൊലീസ് വാഹനവുമടക്കം വ്യാജമായുണ്ടാക്കുകയും ചെയ്തു. രഹസ്യാന്വേഷണ വിഭാഗത്തിലാണെന്നാണ് പറഞ്ഞിരുന്നത്.കോയമ്ബത്തൂര് സ്വദേശി ജയമീനാക്ഷിയുടെ ജീപ്പ് വാടകയ്ക്കെടുത്ത് രണ്ടു ലക്ഷം രൂപ ചെലവഴിച്ച് അസിസ്റ്റന്റ് കമ്മിഷണറുടെ വാഹനംപോലെ രൂപമാറ്റം വരുത്തുകയായിരുന്നു. ബീക്കണ് ലൈറ്റും സൈറണും ഘടിപ്പിച്ചു. പൊലീസ് സ്റ്റിക്കര് പതിച്ചു. തമിഴ്നാട്ടിലെ ഒരു വര്ക്ക് ഷോപ്പില് സിനിമാ ആവശ്യത്തിനെന്ന പേരിലാണ് ഈ രൂപമാറ്റമെല്ലാം വരുത്തിയത്. യൂ ട്യൂബില് സെര്ച്ച് ചെയ്ത് അസി. കമ്മിഷണര് റാങ്കിലുള്ള ഓഫീസറുടെ ഡ്രസ് കോഡ് മനസിലാക്കി കാക്കിയൂണിഫോം തയ്യാറാക്കി. ഒരു ജോഡി ഡ്രസുകള് തുന്നിച്ച വിജയന് രണ്ട് തോക്കുകളും സംഘടിപ്പിച്ചു. തമിഴ്നാട് പൊലീസ് അസി. കമ്മിഷണറുടെ ഐ.ഡി കാര്ഡും തയ്യാറാക്കി. തമിഴ്നാട് പൊലീസ് ജീപ്പിന്റെ രജിസ്റ്റര് നമ്ബര് മാറ്റി വാഹനനമ്ബരുകളോട് സാമ്യമുള്ള നമ്ബര് പതിച്ച് ഉയര്ന്ന ഉദ്യോഗസ്ഥനെപ്പോലെ കഴിഞ്ഞ പത്തു മാസങ്ങളായി വേഷംമാറി നടക്കുകയായിരുന്നു വിജയനെന്ന് പൊലീസ് പറഞ്ഞു. ചെന്നൈയിലെ വീട്ടില് നിന്ന് കേസ് അന്വേഷണത്തിനായി പുറത്ത് പോകുകയാണെന്ന് പറഞ്ഞാണ് വിജയന് യാത്രയായത്. റോഡ് മാര്ഗം കിലോ മീറ്ററുകളോളം ജീപ്പില് ബീക്കണ് ലൈറ്റും സൈറണുമിട്ട് യാത്ര ചെയ്ത ഇയാള് വഴിനീള പൊലീസ് ഉദ്യോഗസ്ഥരുടെ ആദരവും നേടി. കേരളത്തില് പലസ്ഥലത്തും ചുറ്റിയടിച്ച വിജയന് പ്രമുഖ ക്ഷേത്രങ്ങളില് തമിഴ്നാട് അസി. കമ്മിഷണറെന്ന നിലയില് ദര്ശനം നടത്തി. രണ്ട് മൊബൈല് ഫോണുകളും തമിഴ്നാട് പൊലീസിന്റെ വ്യാജ തിരിച്ചറിയല് കാര്ഡും പിസ്റ്റള് രൂപത്തിലുള്ള എയര്ഗണ്ണും ഒരു ജോടി പൊലീസ് യൂണിഫോമും ഇയാളുടെ വാഹനത്തിലുണ്ടായിരുന്നു.ഐ.ഡി കാര്ഡ് പരിശോധിച്ചതില് വ്യാജമാണെന്ന് തിരിച്ചറിഞ്ഞതോടെ വിജയനെ അറസ്റ്റു ചെയ്യുകയായിരുന്നു. നിലക്കോട്ട് മജിസ്ട്രേറ്റ് കോടതി റിമാന്ഡ് ചെയ്ത വിജയനെ കൂടുതല് അന്വേഷണത്തിനായി വരും ദിവസങ്ങളില് കസ്റ്റഡിയില് വാങ്ങും. രാഷ്ട്രീയ നേതാക്കള്ക്കൊപ്പമുള്ള ചിത്രങ്ങളധികവും സിവില് വേഷത്തിലുള്ളതാണ്. കാക്കി ധാരിയായാണ് ഉന്നത പൊലീസ് ഉദ്യോഗസ്ഥര്ക്കൊപ്പമുള്ള ചിത്രങ്ങള്. പൊലീസ് ചമഞ്ഞ് നടക്കുന്നതിനിടെ പെട്ടെന്ന് പിടിക്കപ്പെടാതിരിക്കാനും ആളുകള് സംശയിക്കാതിരിക്കാനുമായി ഇയാള് സമൂഹമാദ്ധ്യമങ്ങളില് ഇത്തരത്തില് നിരവധി ചിത്രങ്ങള് ഷെയര് ചെയ്തിട്ടുണ്ട്. മാദ്ധ്യമപ്രവര്ത്തകനായും വനം വകുപ്പ് ഉദ്യോഗസ്ഥനായും പട്ടാളക്കാരനായുമൊക്കെ നടിച്ച് തട്ടിപ്പ് നടത്തിയിരുന്ന ഇയാള് രാഷ്ട്രീയ നേതാക്കളില് പലരോടും ആരെന്ന നിലയിലാണ് ഇയാള് പരിചയപ്പെട്ടതെന്ന് വ്യക്തമായിട്ടില്ല. തമിഴ്നാട്ടിലെയും അയല്സംസ്ഥാനങ്ങളിലെയും മുഖ്യമന്ത്രിമാരുടെ ഓഫീസുകള് അടക്കം പ്രധാന സര്ക്കാര് ഓഫീസുകളില് ഇയാള് കയറിയിറങ്ങിയിരുന്നതായാണ് വിവരം. ചെന്നൈയിലെ പൊലീസ് അസിസ്റ്റന്റ് കമ്മിഷണറാണെന്ന വ്യാജേന കേരളത്തില് സന്ദര്ശനം നടത്തി മടങ്ങവെ ദിണ്ടിക്കലില്നിന്നാണ് വിജയന് പൊലീസിന്റെ പിടിയിലായത്.